ᱰᱤᱸᱰᱚᱨᱤ ᱦᱚᱱᱚᱛ

ᱰᱤᱸᱰᱚᱨᱤ ᱦᱚᱱᱚᱛ, ᱫᱚ ᱱᱚᱣᱟ ᱢᱟᱲᱟᱝ ᱨᱟᱢᱜᱚᱰ ᱦᱚᱱᱚᱛ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ, ᱛᱟᱞᱢᱟ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱰᱤᱸᱰᱚᱨᱤ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱚᱱᱚᱛ ᱫᱚ ᱡᱟᱵᱟᱞᱯᱩᱨ ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱦᱚᱱᱚᱛ (ᱚᱥᱟᱨ ᱵᱮᱥᱟᱹᱨ ᱫᱚ ᱖,᱑᱒᱘ ᱠᱤᱞᱚᱢᱤᱴᱚᱨ᱒) ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱥᱟᱢᱟᱝ ᱥᱮᱫ ᱨᱮ ᱢᱮᱱᱟᱜᱼᱟ, ᱱᱚᱶᱟ ᱪᱷᱚᱛᱤᱥᱜᱚᱰ ᱯᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱥᱟᱢᱟᱝ ᱨᱮ ᱥᱟᱦᱰᱚᱞ, ᱯᱟᱪᱮ ᱨᱮ ᱢᱟᱸᱰᱞᱟ, ᱠᱚᱧᱮ ᱨᱮ ᱩᱢᱨᱤᱭᱟ ᱟᱨ ᱮᱛᱚᱢ ᱨᱮ ᱪᱷᱚᱛᱤᱥᱜᱚᱰ ᱯᱚᱱᱚᱛ ᱨᱮᱱᱟᱜ ᱢᱩᱸᱜᱮᱞᱤ ᱦᱚᱱᱚᱛ ᱠᱷᱚᱱ ᱮᱥᱮᱫ ᱟᱠᱟᱱᱟ ᱾ ᱰᱤᱸᱰᱚᱨᱤ ᱨᱮᱱᱟᱜ ᱢᱟᱸᱰᱞᱟ ᱠᱷᱚᱱ ᱥᱟᱸᱜᱤᱧ ᱑᱐᱔ ᱟᱨ ᱟᱢᱟᱨᱠᱟᱱᱴᱟᱠ ᱨᱮᱱᱟᱜ ᱥᱟᱸᱜᱤᱧ ᱘᱘ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱱᱚᱣᱟ ᱘᱑.᱓᱔ ᱰᱤᱜᱽᱨᱤ ᱫᱤᱥᱟᱹ ᱟᱧ ᱒᱑.᱑᱖ ᱰᱤᱜᱽᱨᱤ ᱚᱥᱟᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱫᱚᱨᱭᱟ ᱟᱴᱮᱫ ᱠᱷᱚᱱ ᱩᱥᱩᱞᱟ ᱑᱑᱐᱐ ᱢᱤᱴᱚᱨ ᱢᱮᱱᱟᱜᱼᱟ ᱾ ᱱᱚᱣᱟ ᱢᱮᱭᱠᱟᱞ ᱵᱩᱨᱩ ᱢᱟᱞᱟ ᱨᱮ ᱢᱮᱱᱟᱜᱼᱟ ᱾ ᱰᱤᱸᱰᱚᱨᱤ ᱨᱮ ᱟᱹᱰᱤ ᱜᱟᱱ ᱱᱟᱜᱟᱢᱤᱭᱟᱹ ᱛᱷᱟᱱ ᱢᱮᱱᱟᱜᱼᱟ ᱾ ᱱᱚᱸᱰᱮ ᱞᱚᱠᱷᱢᱚᱱ ᱢᱟᱰᱟᱣ, ᱠᱟᱠᱨᱟᱢᱟᱴᱷ, ᱠᱚᱞᱪᱩᱨᱤ ᱠᱟᱞᱤ ᱢᱚᱱᱫᱤᱨ ᱮᱢᱟᱱ ᱯᱷᱮᱢᱚᱥ ᱥᱟᱜ ᱢᱮᱱᱟᱜᱼᱟ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱷᱚᱱ ᱠᱟᱱᱦᱟ ᱛᱟᱹᱨᱩᱵ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱑᱔᱐ ᱠᱤᱞᱚᱢᱤᱴᱚᱨ ᱟᱨ ᱵᱟᱸᱫᱷᱟᱣᱜᱚᱲ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱑᱔᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱴᱷᱟᱯᱚᱱ ᱫᱚ ᱒᱕ ᱢᱮᱭ ᱑᱙᱙᱘ ᱨᱮ ᱦᱩᱭ ᱟᱠᱟᱱᱟ ᱾

ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱨᱮ ᱯᱚᱧᱪᱟᱭᱟᱛ ᱨᱟᱡᱽ ᱢᱚᱱᱛᱨᱤ ᱫᱚ ᱰᱤᱸᱰᱚᱨᱤ ᱫᱚ ᱫᱤᱥᱚᱢ ᱨᱮᱱᱟᱜ ᱒᱕᱐ ᱟᱹᱰᱤ ᱯᱮᱪᱷᱞᱟᱹ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ (ᱜᱩᱴ ᱖᱔᱐ ᱠᱷᱚᱱ ᱫᱚ)  ᱧᱩᱛᱩᱢ ᱮᱢ ᱟᱠᱟᱱᱟ ᱾ ᱱᱚᱣᱟ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱒᱔ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱟᱫᱚ ᱱᱛᱤᱚᱜ ᱛᱟᱦᱮᱱ ᱦᱟᱱᱛᱟᱨ ᱨᱮ ᱵᱟᱠᱣᱟᱨᱰ ᱴᱚᱴᱷᱟ ᱜᱨᱟᱱᱴ ᱯᱷᱟᱱᱰ ᱯᱨᱚᱜᱨᱟᱢ (BRGF) ᱠᱷᱚᱱ ᱫᱷᱚᱱ ᱦᱩᱭᱩᱜ ᱠᱟᱱᱟ ᱾ 

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱰᱤᱸᱰᱚᱨᱤ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱗᱐᱔,᱕᱒᱔ ᱜᱟᱱ ᱢᱮᱱᱟᱜ ᱠᱚᱣᱟ, ᱵᱷᱩᱴᱟᱱ ᱫᱤᱥᱚᱢ ᱥᱚᱢᱟᱱ ᱢᱮᱱᱟᱜᱼᱟ ᱟᱨ ᱟᱢᱮᱨᱤᱠᱟ ᱯᱚᱱᱚᱛ ᱟᱞᱟᱥᱠᱟ ᱾ ᱱᱚᱣᱟ ᱱᱤᱭᱟᱹ ᱥᱤᱧᱚᱛ ᱨᱮ ᱕᱐᱑ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱱᱟᱜ ᱨᱮᱸᱠ ᱨᱮ ᱯᱟᱲᱟᱣ ᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱙᱔ ᱛᱟᱦᱮᱸᱫᱱᱟᱠᱚ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱒᱔᱐ ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚ ᱒᱑.᱒᱖% ᱛᱟᱦᱮᱸᱫ ᱠᱟᱱᱟ ᱾ ᱰᱤᱸᱰᱚᱨᱤ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑,᱐᱐᱒ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱖᱓.᱙᱐% ᱢᱮᱱᱟᱜᱼᱟ ᱾

ᱯᱟᱹᱨᱥᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱘᱕.᱔᱓% ᱦᱚᱲ ᱫᱚ ᱦᱤᱱᱫᱤ ᱟᱨ ᱑᱔.᱐᱙% ᱜᱚᱸᱰᱤ ᱫᱚ ᱤᱧᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱟᱹᱭᱟ ᱾2011 Census of India, Population By Mother Tongue

ᱰᱤᱸᱰᱚᱨᱤ ᱨᱤᱱ ᱦᱚᱲ ᱟᱹᱰᱤ ᱜᱟᱱ ᱯᱟᱹᱨᱥᱤ ᱛᱮᱠᱚ ᱨᱚᱲᱟ, ᱡᱟᱦᱟᱸ ᱨᱮ ᱥᱮᱞᱮᱫ ᱢᱮᱱᱟᱜᱼᱟ : ᱪᱷᱚᱛᱛᱥᱜᱟᱰᱤ, ᱵᱟᱜᱷᱮᱞᱤ, ᱡᱟᱦᱟᱸ ᱨᱮ ᱦᱤᱱᱫᱤ ᱥᱟᱶᱛᱮ ᱗᱒ᱼ᱙᱑% ᱟᱹᱲᱟᱹ ᱥᱚᱢᱟᱱ ᱜᱮ ᱢᱮᱱᱟᱜᱼᱟ (ᱡᱟᱨᱢᱟᱱ ᱟᱨ ᱤᱝᱜᱽᱞᱤᱥ ᱞᱟᱹᱜᱤᱫ ᱖᱐% ᱥᱚᱢᱟᱱ ᱨᱮ) ᱟᱨ ᱵᱟᱜᱮᱞᱠᱷᱚᱸᱰ ᱨᱮ ᱗,᱘᱐᱐,᱐᱐᱐ ᱦᱚᱲ ᱤᱫᱤ ᱛᱮ ᱨᱚᱲ ᱟᱠᱚ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱰᱚᱲ
Dindori District

ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ